નવસારીમાં દક્ષિણ ઝોનની અંદાજિત 40 હજારની વસ્તીને હવે વધુ સારા પ્રેશરથી પાણી મળી શકશે. આ માટે અંદાજિત 5.12 કરોડ રૂપિયાનાં ખર્ચે તૈયાર થયેલ ટાંકી-સમ્પ સહિતની કામગીરી પૂર્ણ કરી દેવાઇ છે. ર્સ્વણિમ જયંતી મુખ્યમંત્રી શહેરી વિકાસ યોજના સ્ટેટ ફંડ અંતર્ગત 33.74 કરોડ રૂપિયાની પાણી પુરવઠા યોજના મંજૂર થઇ હતી. યોજના અંતર્ગત શહેરમાં અલગ અલગ જગ્યાએ નવી ટાંકી, સમ્પનું પણ નિર્માણ થઇ રહ્યું છે.